अविश्वास पत्र देने वाले पार्षदों के खिलाफ नारेबाजी
नालागढ़ में नप अध्यक्ष के समर्थन में कुछ दुकानदारों ने वीरवार को बंद रखी दुकानें। यहां नप अध्यक्ष के खिलाफ अविश्वास प्रस्ताव को लेकर रणनीति तेज है।
सिटी रिपोर्टर | नालागढ़
नगरपरिषद नालागढ़ में अध्यक्ष के खिलाफ अविश्वास प्रस्ताव आने के बाद अध्यक्ष समर्थकों ने दुकानें बंद करवाने का आहवान किया और बाजार में रोष रैली निकाली। अध्यक्ष समर्थकों ने अविश्वास पत्र देने वाले पार्षदों के खिलाफ जमकर नारेबाजी की ओर किसी के प्रलोभन में आकर ऐसा कदम उठाने का आरोप लगाया। हालांकि बंद मिलाजुला असर देखने को मिला कुछ दुकानदारों ने थोड़ी देर के लिए दुकानें बंद रखी। रोष मार्च में नप अध्यक्ष महेश गौतम, पार्षद नीरू शर्मा, मनोनीत पार्षद अमित जैन, ललित पाठक, तेजपाल भारती, असलम चौधरी, रोहित आलम, रफी मोहम्मद, राजेश रामा, मतिन, राजेश,जोनी खान, कासिम, गौतम सहित अन्य लोग शामिल रहे। रैली को संबोधित करते हुए महेश गौतम ने कहा कि पिछले वर्ष में उन्होंने शहर में बहुत विकास करवाया है लेकिन कुछ पार्षदों को उनके द्वारा करवाया गया विकास पच नहीं रहा था। उन्होंने कहा कि एक वर्ष में बिना किसी भेदभाव से पूरी ईमानदारी से कार्य किया है और पिछले रूके हुए कार्यो को पूरा किया है। लेकिन प्रलोभन में आकर कुछ पार्षदों ने उनके खिलाफ अविश्वास पारित किया है जो कि शहर के लिए दुर्भागयपूर्ण है। महेश ने कहा कि उन्होंने शहर के विकास के लिए ही चुनाव लड़ा है ओर विकास करवाया भी है। उन्होंने अपने ऊपर लगाए गए इल्जामों को बेबुनियाद बताया ओर कहा कि उन्होंने सभी पार्षदों को विश्वास में लेकर ही शहर के काम करवाए हैं। पार्षद नीरू शर्मा ने आरोप लगाते हुए कहा कि पांच पार्षदों ने मिलकर महेश गौतम को अध्यक्ष बनाया था।
hin_Deva hin_Deva hne_Deva hin_Deva